作者:劉將孫
標題:沁園春
內容:壬戌之秋，七夕既望，蘇子泛舟。正赤壁風清，舉杯屬客，東山月上，遺世乘流。桂棹叩舷，洞簫倚和，何事嗚嗚怨泣幽。悄危坐，撫蒼蒼東望，渺渺荊州。客雲天地蜉蝣。記千里舳艫旗幟浮。嘆孟德周郎，英雄安在，武昌夏口，山水相繆。客亦知夫，盈虛如彼，山月江風有盡不。喜更酌，任東方既白，與子遨遊。